पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से होने वाले मृतकों के अंतिम संस्कार और अस्थि विसर्जन करने की जिम्मेदारी शिक्षकों को सौंप दी गई। मामला धार जिले का है। यहां मनावर एसडीएम राहुल चौहान ने खलघाट में मुक्तिधाम पर शिक्षकों की ड्यूटी लगा दी कि वे वहां की व्यवस्था संभालें। खलघाट, धामनोद के अलावा बाहरी क्षेत्रों से आने वाले शवों का अंतिम संस्कार यहां नहीं होने दें। वहीं, धार एसडीएम दिव्या पटेल ने शिक्षकों को कंटेनमेंट एरिया में भेज दिया।
ट्रायबल वेलफेयर एसाेसिएशन ने इस फैसले का विराेध किया। कलेक्टर को ज्ञापन दिया गया। मांग की गई कि ड्यूटी लगाने से पहले शिक्षकों काे काेराेना याेद्धा घाेषित किया जाए। इसके बाद कलेक्टर ने आदेश निरस्त कर दिए। ट्रायबल एसाेसिएशन के शैलेष मालवीय ने कहा कि शिक्षक ड्यूटी करने के लिए तैयार है, लेकिन शासन की ओर से उनकी सुरक्षा के लिए कुछ नहीं किया गया।
अंतिम संस्कार नहीं करने देते तो लोग विवाद करते : लहसुन गांव के शिक्षक नटवर यादव ने बताया कि 1 मई को मनावर एसडीएम ने आदेश जारी किया था। खलघाट संकुल के हम 8 शिक्षकों ने 2 और 3 मई को यहां ड्यूटी की। हमें कहा गया था कि खलघाट, धामनोद के अलावा बाहर से आने वाले शव का अंतिम संस्कार यहां ना होने दें। इसके चलते कई लोग हमसे विवाद करते थे। हमें भी संक्रमित होने की आशंका थी।
^कंटेनमेंट एरिया और खलघाट के मुक्तिधाम पर शिक्षकाें की ड्यूटी लगाने संबंधी आदेश निरस्त कर दिया गया है।
-आलोक कुमार सिंह, कलेक्टर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn